Daniela Číkošová

Daniela Číkošová (* 15. september 1982, Košice) je bývalá slovenská basketbalistka.

Životopis 
V Košiciach absolvovala základnú školu a prvé dva ročníky gymnázia. V stredoškolskom štúdiu pokračovala na Gymnáziu v Ružomberku, kde získala maturitu. 

Basketbalu sa venuje od svojich desiatich rokov. Prvé basketbalové úspechy získala v mládežníckych kategóriách, kde ju trénoval Vladimír Karnay; neskôr to boli ďalší tréneri – Hejková, Mozgova, Onuška, Kováčik a Svitek. Šesť rokov bola hráčkou Ružomberku (19982004), jednu neúplnú sezónu odohrala v zahraničí – v poľskom Lotose Gdyňa a od roku 2005 pôsobí v košickom klube Dobrí anjeli.

Úspechy 
Jej najväčší basketbalový úspech sa spája s najslávnejšou érou ružomberského basketbalu. V drese SCP Ružomberok získala štyri tituly Majstra Slovenska a titul víťaza Euroligy v roku 2000. S Dobrými anjelmi Košice získala 5 zlatých medailí v najvyššej slovenskej súťaži.

Slovenské basketbalistky
Osobnosti z Košíc